CELEX: 62011CN0572
Language: bg
Date: 2011-11-11 00:00:00
Title: Дело C-572/11: Преюдициално запитване, отправено от Административен съд Велико Търново (България) на 11 ноември 2011 година — „Мениджърски бизнес решения“ ООД/Директор на Дирекция „Обжалване и управление на изпълнението“ — Велико Търново

28.1.2012   
            
            
               BG
            
            
               Официален вестник на Европейския съюз
            
            
               C 25/36
            
         
      Преюдициално запитване, отправено от Административен съд Велико Търново (България) на 11 ноември 2011 година — „Мениджърски бизнес решения“ ООД/Директор на Дирекция „Обжалване и управление на изпълнението“ — Велико Търново
      (Дело C-572/11)
      (2012/C 25/69)
      Език на производството: български
      
         Препращаща юрисдикция
      
      Административен съд Велико Търново
      
         Страни в главното производство
      
      
         Жалбоподател:„Мениджърски бизнес решения“ ООД
      
         Ответник: Директор на Дирекция „Обжалване и управление на изпълнението“ — Велико Търново
      
         Преюдициални въпроси
      
      Следва ли в случаите като тези в главното производство и при съобразяване на принципите на неутралността на ДДС и на оправданите очаквания разпоредбите на чл.203 във връзка с чл.168, б.а от Директива 2006/112/ЕО (1) на Съвета от 28 ноември 2006 година относно общата система на данъка върху добавената стойност да се тълкуват в смисъл, че може да се откаже приспадане на ДДС, въпреки отстраняването на риска от данъчни загуби, когато отстраненият риск е само с оглед на отчитането пред хазната на данъка, посочен във фактура от доставчик, без това отстраняване на риска от данъчни загуби да влияе на действия или намерения на доставчика, довели до измамливото съдържание на фактура, в която данъкът е посочен като дължим от него?
      
         (1)  OB L 347, стр. 1; Специално българско издание: глава 9, том 3, стр. 7